**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  10 – 2 – 2025

**ΑΜΑΡΟΥΣΙΟΥ Αρ. Πρ.:** 54

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Δ. Ο. Ε.**

**Κοινοποίηση: Τα μέλη του Συλλόγου μας, Συλλόγους Εκπ/κών Π. Ε. της χώρας**

**Θέμα: « Ερωτήματα – διευκρινήσεις προς το Δ. Σ. της Δ. Ο. Ε. αναφορικά με την πορεία των δικαστικών προσφυγών για μονιμοποίηση των νεοδιόριστων εκπαιδευτικών».**

Αγαπητοί συνάδελφοι/συναδέλφισσες μέλη του Δ. Σ. της Δ. Ο. Ε.

ύστερα από ενημέρωση που λάβαμε για την ολοκλήρωση της υποβολής των προσφυγών στα Διοικητικά Εφετεία για μονιμοποίηση των νεοδιόριστων εκπαιδευτικών των ετών 2020 & 2021 μελών του σωματείου μας παρακαλούμε: α) να μας αποστείλετε τα δικόγραφα – έγγραφες προσφυγές που κατατέθηκαν για λογαριασμό των μελών του σωματείου μας από την Δ. Ο. Ε. για ενημέρωση των μελών μας, β) να μας πληροφορήσετε σχετικά τι πρόκειται να γίνει με κάποιους/κάποιες συναδέλφους νεοδιόριστους του 2020 – 2021 οι οποίοι με δική τους υπαιτιότητα δεν συμπεριλήφθηκαν στις αιτήσεις – προσφυγές που ήδη κατέθεσε η Δ. Ο. Ε. και επιθυμούν να συμπεριληφθούν τώρα – υπάρχουν ήδη δύο τέτοιες περιπτώσεις στον σύλλογό μας και ήδη σας έχουμε ενημερώσει γι’ αυτές αποστέλλοντας τα στοιχεία τους, γ) πότε θα εκκινήσει η διαδικασία – κατάθεση αιτήσεων μονιμοποίησης στις Δ/νσεις Π. Ε. για τους νεοδιόριστους του 2022 με δεδομένο ότι δεχόμαστε καταιγισμό ερωτημάτων από την πλευρά τους ιδιαίτερα από την στιγμή που οι συνάδελφοι/συναδέλφισσες της κατηγορίας αυτής (νεοδιόριστοι του 2022 που συμμετέχουν στην Απεργία – Αποχή της Δ. Ο. Ε.) έχουν ήδη παραπεμφθεί στο πειθαρχικό;

Παρακαλούμε για τις άμεσες δικές σας ενέργειες.

